
Parlamentul României

Camera Deputaţilor

Comisia pentru apărare, ordine                                                      Bucureşti, 07.02.2006                                                                                                           
publică şi siguranţă naţională                                                         PL.x. 10/2006                                                                                                                    
Nr.32/66/2006
RAPORT

asupra proiectului de Lege pentru ratificarea Acordului între România şi Statele Unite ale Americii privind activităţile forţelor Statelor Unite staţionate pe teritoriul României, semnat la Bucureşti la 6 decembrie 2005
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere, în procedură obişnuită, cu proiectul de Lege pentru ratificarea Acordului între România şi Statele Unite ale Americii privind activităţile forţelor Statelor Unite staţionate pe teritoriul României, semnat la Bucureşti la                                6 decembrie 2005, trimis cu adresa nr. PL.x. 10 din 1 februarie 2006 şi înregistrat sub nr.32/66 din 2 februarie 2006.
Consiliul Legislativ, cu nr. 4/4.012006, a avizat favorabil acest proiect de lege.

Acordul stabileşte condiţiile de staţionare a trupelor americane pe teritoriul naţional, folosirea facilităţilor conform unor aranjamente de aplicare, sprijinul logistic acordat de România, regimul bunurilor puse la dispoziţie şi al celor importate, asigurarea protecţiei personalului şi bunurilor statului trimiţător, circulaţia vehiculelor, navelor şi aeronavelor aparţinând forţei Statelor Unite în spaţiul terestru, maritim şi aerian al României, recunoaşterea licenţelor profesionale, folosirea forţei de muncă din zona de staţionare, protecţia mediului, intrarea în vigoare, durata şi amendarea Acordului.   
2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. La lucrări au fost prezenţi 23 deputaţi din totalul de 24 de membri ai Comisiei. 

    Raportul Comisiei a fost adoptat cu 22 de voturi pentru şi o abţinere din voturile celor prezenţi.
4. Potrivit prevederilor art. 75 din Constituţia României, republicată, şi ale            art. 92 din Regulamentul Camerei Deputaţilor, Camera Deputaţilor este prima Cameră sesizată.

În urma dezbaterii, în şedinţa din 7 februarie 2006, Comisia propune Plenului Camerei Deputaţilor adoptarea acestui proiect de lege, în forma prezentată. 
Preşedinte,

Mihai Stănişoară 
Red.consultant Rus Roxana 

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru ratificarea Acordului între România şi Statele Unite ale Americii privind activităţile forţelor Statelor Unite staţionate pe teritoriul României, semnat la Bucureşti la              6 decembrie 2005, trimis cu adresa nr. PL.x. 10 din 1 februarie 2006 şi înregistrat sub nr.32/66 din 2 februarie 2006.

În raport de obiectul şi conţinutul său, proiectul de lege face parte din categoria legilor ordinare.
Preşedinte,

Mihai Stănişoară

